अमृतसर से नांदेड़, बीदर और पटना साहिब जाएगी; 9 अप्रैल को रवाना होगी 'गुरु कृपा यात्रा'
सिख धर्म के दो महत्वपूर्ण तख्त, सचखंड श्री हजूर साहिब, नांदेड़ और श्री हरमंदिर  साहिब, पटना को जोड़ती हुई पहली बार पर्यटक ट्रेन चलाई जा रही है। बीदर का पवित्र श्री गुरु नानक झीरा साहिब गुरुद्वारा भी यात्रा में शामिल होगा।
सिख धर्म के दो महत्वपूर्ण तख्त, सचखंड श्री हजूर साहिब, नांदेड़ और श्री हरमंदिर साहिब, पटना को जोड़ती हुई पहली बार पर्यटक ट्रेन चलाई जा रही है। बीदर का पवित्र श्री गुरु नानक झीरा साहिब गुरुद्वारा भी यात्रा में शामिल होगा। 9 अप्रैल को भारत गौरव पर्यटन ट्रेन अमृतसर रेलवे स्टेशन से 7 दिनों की 'गुरु कृपा यात्रा' पर रवाना होगी।
यह होंगी सुविधाएं
भारत गौरव ट्रेन में स्लीपर श्रेणी के कुल 9 कोच व थर्ड एसी और सेकेंड एसी के एक-एक कोच में 600 यात्री यात्रा कर सकेंगे। इस पर्यटक ट्रेन में पैन्ट्री कोच की सुविधा होगी। जिससे पर्यटकों को शाकाहारी भोजन परोसा जाएगा। साथ ही इन्फोटेन्मेंट सिस्टम, सीसीटीवी कैमरा युक्त, सिक्योरिटी व्यवस्था। टूर के बुकिंग प्रक्रिया को सुगमता हेतु डेबिट/क्रेडिट कार्ड के माध्यम से आसान किश्तों में भुगतान किया जा सकता है ।
यहां से हो सकेंगे सवार
अमृतसर, ब्यास, जालंधर कैंट, लुधियाना, न्यू मोरिंडा - जं, चंडीगढ़, अंबाला, कुरुक्षेत्र, तथा दिल्ली सफदरजंग से भी यात्री सवार हो सकेंगें। यात्रा की वापसी में यह ट्रेन नई दिल्ली तक आएगी जहां से यात्रियों को शताब्दी एक्सप्रेस द्वारा उनके गृह स्टेशन तक पहुंचाया जाएगा।
7 दिन में 5100 किमी चलेगी
यह ट्रेन 7 दिनों की यात्रा पर 9 अप्रैल को अमृतसर स्टेशन से रवाना होगी और श्रद्धालुओं को श्री हजूर साहिब नादेड़, श्री गुरु नानक झीरा साहिब, बीदर और श्री हरमंदिरजी साहिब, पटना के दर्शन कराएगी। इस पूरी यात्रा के दौरान ट्रेन द्वारा लगभग 5100 किलोमीटर की यात्रा पूरी की जाएगी।
बर्थ पर ही मिलेगा भोजन
इस ट्रेन के साथ ही आधुनिक किचन कार से यात्रियों को उनकी बर्थ पर ही शाकाहारी स्वादिष्ट भोजन परोसा जाएगा। ट्रेन में यात्रियों के मनोरंजन व यात्रा की जानकारी आदि प्रदान करने हेतु इन्फोटेन्मेंट सिस्टम भी लगाया गया है। स्वच्छ शौचालय के साथ ही सीसीटीवी कैमरे से युक्त सुविधा भी उपलब्ध रहेगी।
यह होगा किराया
भारत गौरव पर्यक ट्रेन, भारत सरकार की पहल "देखो अपना देश" के अनुरूप, घरेलू पर्यटन को बढ़ावा देने के लिए चलाई जा रही है। रेलवे ने इस 7 दिनों की यात्रा के लिए प्रति व्यक्ति स्लीपर श्रेणी का किराया रु 14100/-, एसी तृतीय श्रेणी का किराया रु 24200/- व एसी द्वितीय श्रेणी का किराया रु 32300/- निर्धारित किया है। इस टूर पैकेज की कीमत में यात्रियों को रेल यात्रा के अतिरिक्त स्वादिष्ट शाकाहारी भोजन, होटलों में रुकने व बसों द्वारा भ्रमण की व्यवस्था, गाइड व इंश्योरेंस आदि कि सुविधाएं भी उपलब्ध कराई जाएंगी।
यहां से लें पूरी जानकारी
अधिक जानकारी के लिए यात्री वेबसाइट https://www.irctctourism.com पर जा सकते हैं और ऑनलाइन बुकिंग भी कर सकते हैं। बुकिंग की सुविधा आधिकारिक वेबसाइट पर 'पहले आओ-पहले पाओ' के आधार पर उपलब्ध है। अधिक जानकारी के लिए 8882278794 और 8287930749 मोबाइल नंबर पर संपर्क किया जा सकता है।